Source: https://www.nevidzany-prievidza.sk/statut-obce/
Timestamp: 2020-08-07 13:04:34+00:00

Document:
Štatút obce :: Obecnevidzany
Obec Nevidzany...
> Štatút obce <
PHRaSR, KPSS
ŠTATÚT OBCE NEVIDZANY
Obecné zastupiteľstvo v Nevidzanoch na základe zák. SNR č. 369/1990 Zb. o obecnom zriadení v znení neskorších zmien a doplnkov v y d á v a pre kat. územie obce Nevidzany tento
N e v i d z a n y
(1) Štatút obce Nevidzany upravuje v súlade so všeobecne záväznými právnymi predpismi najmä postavenie a pôsobnosť obce, práva a povinnosti obyvateľov obce, základné zásady hospodárenia a financovania, nakladania s majetkom obce, ďalej postavenie a pôsobnosť obecného zastupiteľstva, starostu a ďalších orgánov obecnej samosprávy, ich vnútornú štruktúru, deľbu práce medzi nimi, formy a metódy ich práce, rieši tiež širšie vzťahy obce, symboly obce, udeľovanie čestného občianstva, cien obce a odmien.
(2) Štatút obce Nevidzany je základným normatívno-právnym a organizačným predpisom obce.
(1) Obec Nevidzany je samostatný samosprávny územný celok Slovenskej republiky združujúci občanov, ktorí majú na jej území trvalý pobyt.
Územie obce Nevidzany tvorí katastrálne územie obce Nevidzany.
Zmeny územia obce Nevidzany možno vykonať len v súlade s osobitnými právnymi predpismi.
(1) Obyvateľom obce Nevidzany je občan, ktorý je v nej prihlásený na trvalý pobyt.
Tieto sú zakotvené v ust. §3 ods. 2 zák. č. 369/1990 Zb. o obecnom zriadení v znení zmien a doplnkov.
(4) Na samospráve obce sa má právo podieľať aj ten, kto má na jej území nehnuteľný majetok alebo v obci trvalo pracuje a platí miestnu daň alebo miestny poplatok, alebo kto sa v obci zdržuje a je v nej prihlásený na prechodný pobyt, alebo ten, kto má čestné občianstvo obce.
Samospráva obce Nevidzany
(1) Obec samostatne rozhoduje a uskutočňuje všetky úkony súvisiace so správou obce a jej majetku, ak osobitný zákon takéto úkony nezveruje štátu alebo inej právnickej alebo fyzickej osobe. (§4 ods. 1 zák. SNR č. 369/1990 Zb.)
(2) Samosprávu obce Nevidzany vykonávajú obyvatelia obce prostredníctvom:
(4) Na plnenie úloh samosprávy obce, alebo ak to ustanovuje zákon, obec vydáva všeobecne záväzné nariadenia ("nariadenia").
Postup pri príprave materiálov a podkladov, pri prijímaní nariadení obce, ich vydávaní ako aj spôsob kontroly plnenia týchto nariadení stanovuje zákon, tento štatút a Rokovací poriadok Obecného zastupiteľstva v Nevidzanoch.
(5) Obec vykonáva svoje samosprávne funkcie vymedzené v zák. SNR č. 369/1990 Zb. - §4 ods. 3, v ďalších osobitných zákonoch a všeobecne záväzných právnych predpisoch.
(1) Majetok obce Nevidzany tvoria všetky hnuteľné a nehnuteľné veci vo vlastníctve obce a všetky pohľadávky a iné majetkové práva obce a majetkové práva ostatných subjektov založených, resp. vytvorených obcou.
(2) Majetok obce Nevidzany sa používa najmä:
(5) Majetok obce určený na výkon samosprávy obce možno použiť na plnenie záväzkov a uspokojovanie potrieb a na činnosť samosprávnych orgánov obce.
(3) Na rozmnoženie, zveľaďovanie a údržbu majetku obce možno organizovať obecnú zbierku, povoliť lotériu alebo inú podobnú hru v súlade so všeobecne záväznými právnymi predpismi.
(4) V majetkových veciach (majetkovo-právnych záležitostiach) obce Nevidzany koná v jej mene starosta.
(3) Právnické osoby s majetkovou účasťou obce zakladá, resp. zriaďuje v súlade s platnou právnou úpravou.
(1) Základom finančného hospodárenia obce Nevidzany je rozpočet obce zostavovaný na obdobie jedného kalendárneho roka a schvaľovaný obecným zastupiteľstvom.
(2) Pred schválením sa rozpočet obce musí zverejniť najmenej na pätnásť dní na úradnej tabuli v obci, aby sa k nemu mohli obyvatelia obce vyjadriť (§ 9 ods.2 zák. SNR č. 369/1990 Zb. v znení zmien a doplnkov).
To isté sa týka záverečného účtu obce.
Príjmovú časť rozpočtu obce tvoria najmä príjmy z miestnych daní a poplatkov, výnosy z majetku obce, rozpočtových a príspevkových organizácií iných subjektov s majetkovou účasťou obce, dotácie zo štátneho rozpočtu a podiel na daniach.
(4) Na krytie mimoriadnych výdavkov vo všeobecnom záujme môže obec rozhodnúť o zavedení dávky verejnej dávky (príspevku, poplatku, naturálnom plnení), o vyhlásení dobrovoľnej zbierky alebo o prijatí úveru alebo pôžičky.
(6) Účtovníctvo o stave a pohybe majetku obce, o výnosoch, príjmoch a výdavkoch a o finančných vzťahoch k štátnemu rozpočtu, v súlade s platnou právnou úpravou vedie obecný úrad.
Hospodárenie s prostriedkami rozpočtu obce sa riadi osobitnými právnymi predpismi - Rozpočtovými pravidlami SR na ten-ktorý rok.
(7) Obec môže využívať ekonomické nástroje (dane, poplatky, pokuty a iné) ako regulatívu na podporu ochrany životného prostredia.
(9) Ročnú účtovnú závierku obce Nevidzany overuje audítor. (§ 9 ods. 6 zák. SNR č. 369/1990 Zb. v znení zmien a doplnkov).
ORGÁNY OBCE Nevidzany
Osobitné postavenie má hlavný kontrolór obce, ktorého volí obecné zastupiteľstvo, (§ 18 zák. SNR č.369/1999 Zb. v znení zmien a doplnkov).
(1) Obecné zastupiteľstvo je zastupiteľský zbor obce Nevidzany zložený z poslancov zvolených v priamych voľbách obyvateľmi obce Nevidzany
(2) Obecné zastupiteľstvo v Nevidzanoch má 5 poslancov.
(1) Obecné zastupiteľstvo rozhoduje o všetkých základných otázkach života otázkach obce Nevidzany a vykonáva svoju vyhradenú právomoc podľa § 11 ods. 4 zákona SNR č. 369/1990 Zb. o obecnom zriadení v znení neskorších zmien a doplnkov.
- určovať zásady hospodárenia a nakladania s majetkom obce, s majetkom štátu a iných právnických a fyzických osôb, dočasne prenechaným do hospodárenia obce, schvaľovať najdôležitejšie úkony týkajúce sa tohto majetku a kontrolovať hospodárenie s ním,
- schvaľovať rozpočet obce a jeho zmeny, kontrolovať jeho čerpanie a schvaľovať záverečný účet,
- schvaľovať územný plán obce alebo jeho časti a koncepcie rozvoja jednotlivých oblastí života obce,
- rozhodovať o zavedení a zrušení miestnej dane alebo miestneho poplatku podľa osobitných predpisov, pokiaľ sa neuznesie, že rozhodnutie o tom prenechá na hlasovanie obyvateľov obce podľa § 11 zák. SNR č. 369/1990 Zb. v znení neskorších zmien a doplnkov, a okrem prípadu ak o zavedení a zrušení miestnej dane alebo miestneho poplatku sa rozhodlo na základe petície hlasovaním obyvateľov obce podľa § 11 cit. zák.,
- uznášať sa na nariadeniach obce,
- určovať organizáciu obecného úradu a určovať plat starostu a hlavného kontrolóra obce,
- schvaľovať poriadok odmeňovania pracovníkov obce ako aj ďalšie predpisy,
- zakladať, zriaďovať a kontrolovať rozpočtové a príspevkové organizácie, právnické osoby s majetkovou účasťou obce,
- schvaľovať združovanie obecných prostriedkov a činností a účasť v združeniach,
- zriaďovať orgány potrebné na samosprávu obce a určovať náplň ich práce,
- udeľovať čestné občianstvo obce, vyznamenania a ceny,
- schvaľovať zmluvné prevody vlastníctva nehnuteľného majetku,
- schvaľovať zmluvné prevody, vlastníctva hnuteľného majetku,
- schvaľovať nakladanie s majetkovými právami,
- schvaľovať aukčný predaj vecí,
- stanovovať farby obce, obecnú zástavu a obecný erb,
- schvaľovať štatút obce.
(4) Podrobnú úpravu pravidiel rokovania obecného zastupiteľstva, najmä prípravu a obsah rokovania, prípravu materiálov a podkladov na rokovanie, spôsob uznášania sa a prijímania všeobecne záväzných nariadení obce, uznesení obecného zastupiteľstva, spôsob kontroly plnenia uznesení a zabezpečovania úloh týkajúcich sa obecnej samosprávy stanovuje Rokovací poriadok Obecného zastupiteľstva v Nevidzanoch.
(1) Predstaveným obce a najvyšším výkonným orgánom obce je starosta, ktorého volia obyvatelia obce v priamych voľbách.
(2) Starosta obce je štatutárnym orgánom obce v majetkovoprávnych vzťahoch obce a v pracovnoprávnych vzťahoch pracovníkov obce, v administratívnych vzťahoch je správnym orgánom (§ 13 ods. 5 zák. SNR č. 369/1990 Zb. o obecnom zriadení v znení zmien a doplnkov.
- zvoláva a vedie zasadnutia obecného zastupiteľstva a obecnej rady,
- zastupuje obec navonok - vo vzťahu k štátnym orgánom, k právnickým aj fyzickým osobám,
- rozhoduje vo všetkých veciach správy obce, ktoré nie sú zákonom, týmto štatútom, alebo iným rozhodnutím obecného zastupiteľstva vyhradené obecnému zastupiteľstvu,
- uschováva obecnú pečať a obecnú zástavu a používa obecné insígnie,
- podpisuje všeobecne záväzné nariadenia obce a uznesenia obecného zastupiteľstva.
(1) Starosta má jedného zástupcu, ktorý je volený na celé funkčné obdobie obecným zastupiteľstvo a to z poslancov obecného zastupiteľstva.
(2) Zástupca starostu zastupuje starostu počas jeho neprítomnosti alebo jeho nespôsobilosti na výkon funkcie. Obecné zastupiteľstvo môže nástupcu starostu kedykoľvek odvolať.
(3) Zástupca starostu je členom obecnej rady s hlasom rozhodujúcim.
- nesmie zasahovať do výlučnej pôsobnosti starostu (§ 13 ods.4 zák. SNR č. 369/1990 Zb. v znení zmien a doplnkov),
- vykonáva bežné úkony súvisiace s činnosťou obecného zastupiteľstva a so zabezpečovaním chodu obecného úradu
(3) Hlavný kontrolór:
- plní úlohy podľa § 18f) zákona č. 369/1990 Zb.
- vykonáva rozsah kontrolnej činnosti podľa § 18d) zákona č. 369/1990 Zb.
Podľa ustanovenia § 14 zákona č. 369/1990 Zb. o obecnom zriadení Obecné zastupiteľstvo môže zriadiť Obecnú radu. Obecná rada je zložená z 3 poslancov Obecného zastupiteľstva, ktorých volí Obecné zastupiteľstvo na celé funkčné obdobie. Obecnú radu a jej členov môže Obecné zastupiteľstvo kedykoľvek odvolať.
(2) Obecná rada plní dvojjedinú úlohu:
a) vo vzťahu k Obecnému zastupiteľstvu je iniciatívnym, výkonným a kontrolným orgánom,
b) vo vzťahu k starostovi obce je poradným orgánom.
Jej účelom nie je pôsobiť ako samostatný orgán samosprávy obce navonok, ale ako orgán, ktorý môže zohrávať pozitívnu úlohu vo vzťahu Obecného zastupiteľstva a starostu obce a pri činnosti ostatných obecných orgánov.
(3) Obecná rada nikdy nemôže rozhodovať samostatne o tých veciach, ktoré patria do výhradnej právomoci Obecného zastupiteľstva (§ 11 ods. 4 zák. č. 369/1990 Zb. a § 9 ods. 2 zák. č. 138/1991 Zb.) ďalej, ktoré patria do výlučnej právomoci starostu obce (§ 13 ods. 4 a 5 zák. č. 369/1990 Zb.). Tieto výhradne právomoci nemožno presúvať na Obecnú radu.
(4) Zasadnutie Obecnej rady zvoláva a vedie starosta obce. Zástupca starostu zvoláva a vedie jej zasadnutie vtedy, keď zastupuje starostu. Obecná rada sa schádza podľa potreby, najmenej raz za mesiac, obyčajne medzi zasadnutiami Obecného zastupiteľstva. Zákon rámcovo vymedzuje aj základné princípy kolektívneho rokovania Obecnej rady.
(3) Obecné zastupiteľstvo volí predsedu komisie - ním je vždy poslanec obecného zastupiteľstva - a členov komisií a vymedzuje im úlohy podľa miestnych podmienok a potrieb.
(4) Obec má vytvorené tieto stále komisie:
- Kultúrnu komisiu
- Finančnú komisiu
- Športovú komisiu
- Komisiu na ochranu verejného záujmu
vypracúvajú stanoviská k materiálom prerokúvaným obecnými orgánmi,
k najdôležitejším otázkam života obce a k dôležitým - pre obec - investičným zámerom,
kontrolujú spôsob realizácie uznesení obecného zastupiteľstva a obecnej rady, dozerajú na hospodárenie s majetkom obce, prípadne majetkom prenechaným obci na dočasné užívanie, ďalej dozerajú na podnikateľskú a investičnú činnosť v obci, kontrolujú ako sa vybavujú sťažnosti, oznámenia a podnety, príp. pripomienky obyvateľov obce.
(7) Komisie sa schádzajú podľa potreby. Komisie zvoláva a vedie predseda komisie.
Zásady rokovania a uznášania sa si komisia stanoví na svojom prvom zasadnutí.
(1) Obecný úrad je výkonným orgánom obecného zastupiteľstva a starostu, zložený z pracovníkov obce.
- pripravuje odborné podklady a iné písomnosti na rokovanie obecného zastupiteľstva, obecnej rady a komisií obecného zastupiteľstva,
- pripravuje rozhodnutia starostu vydávané v správnom konaní, v daňovom a poplatkovom konaní,
- vykonáva nariadenia obce, uznesenia obecného zastupiteľstva a rozhodnutia starostu,
- koordinuje činnosť organizácií a ďalších subjektov vytvorených obcou,
- organizačno-technicky zabezpečuje plnenie úloh štátnej správy, prenesených na obec.
(4) Vnútornú organizáciu obecného úradu, najmä jeho organizačné členenie, pôsobnosť jednotlivých útvarov, zásady riadenia, zásady organizačnej štruktúry úradu a tiež ich vzájomné vzťahy obsahuje Organizačný poriadok Obecného úradu v Nevidzanoch, ktorý schvaľuje obecné zastupiteľstvo.
(1) Hlasovanie obyvateľov obce Nevidzany o najdôležitejších otázkach života a rozvoja obce vyhlasuje obecné zastupiteľstvo.
(2) Obecné zastupiteľstvo musí vyhlásiť hlasovanie obyvateľov obce, ak ide o návrh: (§11a) ods. 1 zák. SNR č. 369/1990 Zb. v znení zmien a doplnkov)
(4) Hlasovanie obyvateľov obce je platné ak sa ho zúčastní nadpolovičná väčšina obyvateľov obce oprávnených voliť podľa zákona o voľbách do orgánov samosprávy obcí.
(1) Na prerokovanie obecných vecí môže obecné zastupiteľstvo zvolať verejné zhromaždenie obyvateľov obce.
(2) Obecné zastupiteľstvo sa môže uzniesť, že prenesie rozhodnutie o určitej dôležitej otázke, týkajúcej sa obce na verejné zhromaždenie obyvateľov obce, resp. jeho časti.
(3) Verejné zhromaždenie sa zvoláva oznámením na úradnej tabuli na Obecnom úrade v Nevidzanoch, príp. iným vhodným spôsobom (napr. vyhlásením v obecnom rozhlase a pod.).
(3) Funkčné obdobie poslancov začína dňom zvolenia, zložením sľubu a končí dňom skončenia volebného obdobia.
Mandát poslanca zanikne ak počas jedného roka sa nezúčastní ani raz na zasadnutiach obecného zastupiteľstva.
- predkladať obecnému zastupiteľstvu a ostatným orgánom samosprávy obce návrhy, podnety, pripomienky a námety,
- interpelovať starostu, príp. členov obecnej rady vo veciach týkajúcich sa ich práce,
- požadovať od vedúcich rozpočtových, príspevkových organizácií, a iných subjektov s majetkovou účasťou obce vysvetlenia vo veciach týkajúcich sa ich činností,
- požadovať informácie a vysvetlenia od fyzických a právnických osôb, ktoré vykonávajú v obci podnikateľskú činnosť vo veciach týkajúcich sa dôsledkov ich podnikania v obci,
- zúčastňovať sa na previerkach, kontrolách, na vybavovaní sťažností, oznámení a podnetov, ktoré vykonávajú orgány samosprávy obce a hlavný kontrolór obce,
- požadovať vysvetlenie od štátnych orgánov vo veciach potrebných pre riadny výkon poslaneckej funkcie.
- zložiť zákonom predpísaný sľub na prvom zasadnutí obecného zastupiteľstva, ktorého sa zúčastní,
- zúčastňovať sa na zasadnutiach obecného zastupiteľstva a jeho orgánov, do ktorých bol zvolený,
- dodržiavať Štatút obce Nevidzany, a Rokovací poriadok Obecného zastupiteľstva v Nevidzanoch
- obhajovať záujmy obce a jej obyvateľov.
(1) Veci spoločného záujmu obce Nevidzany a okolitých miest a obcí sa riešia dohodou obce s okolitými mestami a obcami.
(3) Obec sa môže v záujme výkonu prenesených kompetencii zo štátu na obce na úseku školstva, stavebného poriadku a opatrovateľskej služby združovať do spoločných obecných úradov
(1) Obec pri plnení svojich úloh spolupracuje s orgánmi štátu a to najmä s Okresným a obvodnými úradmi, územne špecializovanými úradmi štátnej správy, právnickými a fyzickými osobami, vysokými školami, výskumnými ústavami a ďalšími štátnymi orgánmi (prokuratúrou, súdom, políciou, a pod.).
erb obce Nevidzany
zástava obce Nevidzany
pečať obce Nevidzany
(1) Erb obce je vytvorený na základe historických materiálov obce Nevidzany Heraldickou komisiou Ministerstva vnútra SR.
(2) Podrobné a záväzné vyobrazenie erbu obce Nevidzany tvori samostatnú prílohu tohto štatútu.
(3) Právo použiť a požívať erb obce je viazané na súhlas (povolenie) starostu. Súhlas starostu sa vydáva maximálne na dobu 1 roka.
- obdobie, na ktoré sa žiada vydanie súhlasu (povolenie),
- na pečatidle obce,
- na insígniách starostu,
- na listinách o udelení čestného občianstva obce Nevidzany, ceny obce Nevidzany a uznaniach obce Nevidzany,
- na budovách, kde má sídlo Obecný úrad v Nevidzanoch
- na označenie katastrálneho územia obce,
- v rokovacích miestnostiach orgánov obce,
- na preukazoch poslancov obce ako aj pracovníkov obce
(1) Zástavu obce Nevidzany je vytvorená na základe historických materiálov obce Nevidzany Heraldickou komisiou Ministerstva vnútra SR.
(2) Podrobné a záväzné vyobrazenie zástavy obce Nevidzany bude tvoriť prílohu tohto štatútu.
(3) Zástavu obce Nevidzany používa starosta a obecné zastupiteľstvo pri slávnostných oficiálnych príležitostiach obecného, príp. štátneho charakteru, a to vyvesením na budovách, v ktorých sídlia, príp. v sieňach, kde sa koná slávnostné zhromaždenie.
- zástava sa nesmie použiť poškodená, ani zašpinená a nesmie sa zväzovať do ružice,
- na zástave nesmie byť žiadny text, vyobrazenie, obraz, znak alebo odznak, kytica, smútočný závoj a pod.
(9) Obec Nevidzany bude používať zástavu obce v súlade Vyhlášky MV SR číslo 203/2005-06626.
(1) Pečať obce Nevidzany bude tvoriť erb obce Nevidzany s hrubopisom : "OBEC NEVIDZANY".
(2) Pečať obce sa používa pri slávnostných príležitostiach - udelenie štátneho občianstva, na pečatenie významných listín a dokumentov a pod.
(3) Pečať uchováva starosta obce.
Čestné občianstvo obce Nevidzany
Cena obce Nevidzany
Cena starostu obce Nevidzany
(1) Osobám, ktoré sa obzvlášť významným spôsobom zaslúžili o rozvoj a zveľadenie obce, ochranu jeho záujmov a šírenie jeho dobrého mena vo svete, alebo ktorí obohatili ľudské poznanie vynikajúcimi tvorivými výkonmi, môže obecné zastupiteľstvo udeliť Čestné občianstvo obce Nevidzany.
(4) Slávnostné odovzdanie listiny poctenému sa vykoná spravidla na mimoriadnom zasadnutí obecného zastupiteľstva. Poctený občan sa pri tejto príležitosti alebo pri svojej prvej návšteve obce zapisuje do Kroniky obce Diviaky nad Nitricou.
(1) Cena obce Nevidzany sa udeľuje za:
(3) Ceny sú spojené s listinou a udelením Ceny obce Nevidzany a peňažnou odmenou, ktorej výšku v každom prípade konkrétne určí obecné zastupiteľstvo.
(4) Výnimočne sa môže cena udeliť jednotlivcovi i po jeho smrti - in memoriam. V takomto prípade sa ceny môžu odovzdať rodinným príslušníkom pocteného.
(1) Cenu starostu obce udeľuje starosta obce - občanom obce za úspešnú a záslužnú činnosť v prospech obce.
(2) Cenu starostu obce Nevidzany tvorí vecný dar v hodnote, ktorú každoročne schváli obecné zastupiteľstvo.
(3) Evidencia sa vedie v Kronike obce Nevidzany, ktorá má obsahovať mená a hlavné údaje ocenených, dátum udelenia cien, ako aj stručné zdôvodnenie, pre ktoré boli jednotlivým osobám udelené.
Kronika obce Nevidzany
(1) Kronika obce Nevidzany sa vedie v úradnom jazyku, príp. v jazyku príslušnej národnosti.
(2) Zápisy do kroniky sa vykonávajú v ročných intervaloch.
Zápisy chronologicky dokumentujú fakty zo spoločenského a hospodárskeho života obce. Sú hodnoverným svedectvom o udalostiach v obci a o ľuďoch, ktorí sa pričinili o prospech žitia miestneho spoločenstva.
(4) Text jednotlivých štvrťročných zápisov do kroniky schvaľuje obecné zastupiteľstvo.
(1) Štatút obce Nevidzany je základnou právnou normou obce Nevidzany.
(3) Štatút obce Nevidzany bol schválený Obecným zastupiteľstvom v Nevidzanoch dňa 16.8.2010 uznesením č.5 bod B).
(4) Štatút obce Nevidzany nadobúda účinnosť dňom 1.9.2010
V Nevidzanoch dňa 16.8.2010
Bc. Beata Vrecková v.r.

References: §3
 §4
 § 11
 § 11
 § 11
 § 18
 § 18
 § 14
 § 9